
 22.12.2010
 BG
 Официален вестник на Европейския съюз
 L 338/8
 РЕГЛАМЕНТ ЗА ИЗПЪЛНЕНИЕ (ЕС) No 1241/2010 НА СЪВЕТА
 от 20 декември 2010 година
 за изменение на Регламент (ЕО) No 452/2007 за налагане на окончателно антидъмпингово мито върху вноса на дъски за гладене с произход, inter alia, от Китайската народна република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1515/2001 на Съвета от 23 юли 2001 г. относно мерките, които Общността може да вземе след доклад, приет от Органа за уреждане на спорове на СТО, относно антидъмпингови и антисубсидийни въпроси (1), и по-специално член 2, параграф 1 от него,
 като взе предвид предложението, представено от Европейската комисия след консултация с Консултативния комитет,
 като има предвид, че:
 A. ПРОЦЕДУРА
 1. Действащи мерки
 (1)
 В резултат от антидъмпингово разследване на вноса на дъски за гладене с произход от Китайската народна република (наричана по-нататък „КНР“) и Украйна (наричано по-нататък „първото разследване“) с Регламент (ЕО) No 452/2007 на Съвета от 23 април 2007 г. (2) бяха наложени антидъмпингови мерки. Този регламент влезе в сила на 27 април 2007 г.
 (2)
 Припомня се, че размерът на окончателното антидъмпингово мито, наложено върху дъските за гладене, произведени от китайския производител износител Since Hardware (Guangzhou) Co., Ltd. (наричан по-нататък „Since Hardware“), бе 0 %, докато за други китайски производители износители неговият размер беше между 18,1 % и 38,1 %. В резултат на последващо междинно преразглеждане тези митнически ставки бяха увеличени до 42,3 % с Регламент за изпълнение (ЕС) No 270/2010 на Съвета от 29 март 2010 г. за изменение на Регламент (ЕО) No 452/2007 (3).
 2. Започване на нова процедура
 (3)
 С известие, публикувано в Официален вестник на Европейския съюз
 (4) (наричано по-нататък „известие за започване на процедура“), на 2 октомври 2009 г. Комисията обяви започването на антидъмпингово разследване съгласно член 5 от Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (5) (наричан по-нататък „основния регламент“), относно вноса в Съюза на дъски за гладене с произход от КНР, ограничено до Since Hardware. В известието за започване на процедурата Комисията обяви също така започването на преразглеждане съгласно член 2, параграф 3 от Регламент (ЕО) No 1515/2001, за да могат да се внесат необходимите изменения на Регламент (ЕО) No 452/2007 предвид доклада на Апелативния орган на СТО, озаглавен „Mexico — Definitive Anti-dumping Measures on Beef and Rice“ („Мексико — окночателни андтидъмпингови мерки по отношение на говеждото и ориза“(AB-2005-6) (6). В параграфи 305 и 306 от посочения доклад се отбелязва, че ако при първоначално разследване е установено, че даден производител износител не извършва дъмпинг, той трябва да бъде изключен от обхвата на наложената окончателна мярка в резултат на това разследване и по отношение на него не могат се провеждат преразглеждания по административни причини или поради промяна в обстоятелствата.
 3. Изключване на Since Hardware от обхвата на окончателните антидъмпингови мерки, наложени с Регламент (ЕО) No 452/2007
 (4)
 Since Hardware следва да бъде изключен от обхвата